《除夕有感 其二》
清代·吴可读

廿年浪迹逐浮萍，回首觚棱梦欲醒。佳节匆匆惊晚岁，故交落落已晨星。

送穷心事悲韩子，张宴功名望狄青。何处梅花三弄笛，陇头呜咽不堪听。

作者简介：（1812—1879）甘肃皋兰人，字柳堂。道光三十年进士，授刑部主事。同治时官御史，上疏请杀诬民为逆、冤杀多人之乌鲁木齐提督成禄，语过激切，罢官。光绪初，起为吏部主事。在蓟州寺中草遗疏，请为穆宗立嗣，仰药自杀以尸谏。